Diari Oficial de la Generalitat Valenciana


Sumari del DOGV 9736, del 30-11-2023 (2023/11789)

RESOLUCIÓ de 22 de novembre de 2023, de la Presidència del Consorci Hospital General Universitari de València (CHGUV), per la qual es modifica la composició nominal de la comissió de selecció corresponent a la convocatòria del concurs oposició (CO/32/22), convocada per resolució d'aquest mateix òrgan de data 14 de desembre de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11139


Data del document
:   22-11-2023

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 22 de novembre de 2023, de la Presidència del Consorci Hospital General Universitari de València (CHGUV), per la qual es modifica la composició nominal de la comissió de selecció corresponent a la convocatòria del concurs oposició (CO/32/22), convocada per resolució d'aquest mateix òrgan de data 14 de desembre de 2022. [2023/11326]  
Mitjançant Resolució de 7 de novembre de 2023 (DOGV 9728, 20.11.2023), de la Presidència del Consorci Hospital General Universitari de València, es determina la composició nominal de les comissions de selecció corresponents a diverses convocatòries de concurs oposició, convocades per Resolució de 14 de desembre de 2022, d'aquest mateix òrgan (DOGV 9495, 22.12.2022), entre les quals figura la corresponent a la convocatòria CO/32/22, de tècnic o tècnica en cures auxiliars d'infermeria.  
Considerant que la persona designada com a presidenta suplent incorre en la causa d'abstenció assenyalada en l'article 67.4 de la Llei 4/2021, de 16 d'abril, de la funció pública valenciana, i la base general 11.5a, de les quals regeixen la convocatòria, aprovades per resolució de la Presidència del CHGUV, de 18 de juny (DOGV 9127, 14.07.2021), respecte a l'exercici d'activitats de preparació d'oposicions, la qual cosa li impedeix actuar com a membre de l'òrgan tècnic de selecció de la referida convocatòria.  
En conseqüència amb el que s'ha exposat i en exercici de les competències de les quals disposa en els termes previstos en l'article 13 dels seus estatuts refosos i en l'apartat 1.2 de l'Acord del Consell de Govern i del president del Consell, de 10 de maig de 2022 (DOGV 9354, 03.06.2022), la Presidència del CHGUV resol:  
  
Modificar la composició nominal de la comissió de selecció de la convocatòria de tècnic o tècnica en cures auxiliars d'infermeria (CO/32/22), esmentada en la part expositiva de la present resolució, i designar com a presidenta suplent Teresa Jareño Roglán en substitució de Verónica Muñoz Máñez.  
  
Contra aquesta resolució, les persones interessades poden interposar, potestativament, un recurs de reposició davant la Presidència del CHGUV, en el termini d'un mes a comptar de l'endemà de la publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o directament un recurs contenciós administratiu, en el termini de dos mesos comptats des de l'endemà de la publicació, davant els jutjats contenciosos administratius de la ciutat de València, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 22 de novembre de 2023.- El president del CHGUV i conseller de Sanitat: Marciano Gómez Gómez.